b'\n_START_ARTICLE_\nMeaux\n_START_SECTION_\nGeografija\n_START_PARAGRAPH_\nKraj le\xc5\xbei v osrednji francoski pokrajini Brie ob reki Marni in kanalu Ourcq, 51 km severno od Meluna in 43 km severovzhodno od sredi\xc5\xa1\xc4\x8da Pariza. Po \xc5\xa1tevilu prebivalstva je najve\xc4\x8dje naselje v departmaju.\n_START_SECTION_\nZgodovina\n_START_PARAGRAPH_\nMeaux je dobil ime po galskem plemenu Meldii (Civitas Meldorum). V 3. stoletju je pri\xc5\xa1lo s svetim Dionizijem Pari\xc5\xa1kim (Saint Denis) na to ozemlje kr\xc5\xa1\xc4\x8danstvo, njegov naslednik sv. Saintin pa je postal prvi \xc5\xa1kof Meauxa. Od leta 852 do 886 je bil pod oblastjo Normanov, od 888 do 1019 pa je pod Vermandoisi postal glavno mesto grofije Meaux. Sledilo je obdobje \xc5\xa1ampanjskih grofov, ki so dobili tudi naziv grofov Meauxa. Stoletna vojna je kraj zaznamovala s plenjenji, kugo in lakoto. V \xc4\x8dasu verskih vojn je bil Meaux zelo aktiven, kar se ti\xc4\x8de protestantizma. Okoli lokalnega \xc5\xa1kofa se je tako leta 1521 zbral krog njegovih prijateljev in humanistov, ki so zahtevali prenovo in vrnitev h koreninam kr\xc5\xa1\xc4\x8danstva.'